- Калі цябе выбралі, ты павінен людзям служыць. Зразумела, не ўсё так проста. Але трэба сказаць чалавеку: я зрабіў тое і гэта, адны адмовілі, а іншыя прапанавалі вось што. Трэба пакруціцца. Галоўнае - быць сумленным. І пра сітуацыю ў краіне трэба расказваць, і пра цяжкасці. Некаторыя людзі не разумеюць, што мы ўжо не ў Савецкім Саюзе жывём, што трэба нешта рабіць і самім, а не патрабаваць ад дзяржавы. У любым выпадку чалавек павінен пайсці ад цябе, усвядоміўшы, што ты для яго ўжо нешта зрабіў. Трэба быць крыху псіхолагам.